På en stærk anden halvleg lykkedes det Blokhus at hive den første sejr i denne sæson hjem. Blokhus kom bagud i det sidste minut af første halvleg. Men på et par hektiske minutter midt i anden halvleg fik Blokhus scoret to gange til slutresultatet 2-1. - Selvom vi er ude af kampen på det tidspunkt der står 1-0, så har holdet en evne for øjeblikket til at komme tilbage i kampen, og det vidner om høj moral, at vi er i stand til det i dag, siger træner Søren Kusk til TV2/NORD. Blokhus har fire point efter tre kampe. Kampen i tal: 1. division: Blokhus-Skive 2-1 (0-1). 0-1 Mikkel Jespersen (44. minut). 1-1 Peter Tranberg (75. minut). 2-1 Jeppe Østenkær (78. minut). Udvisning: Jesper Nielsen, Skive (85.) Tilskuere: 460

Opsummering:
Blokhus fik hjemmesejr over Skive ved dagens kamp i 1. division i fodbold.